Cuneiform Tablet CCT 4 30a (BM 113334)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma e-lá-lí-ma iš-tù a-li-kà-ni i-dí-ku-bu-um ù ILLAT-sú 10-tum ša ḫa-ḫi-im ù a-na-ku a-na É.GAL-lim né-ta-na-li-ma ru-ba-ú ki-ma i-ta-pu-lim i-ta-na-pu-lu-ni-a-tí a-ma me-eḫ-ra-at ma-mì-tim ša ú-bi-lu-ni-a-tí-ni a-na kà-ri-im lá-pu-ta-nim ù ší-ki-tám ni-im-gu₅-ur-šu-nu-ma a-wi-lu-ú i-ta-ba-al-ku-tù LUGAL da-me e-ta-pá-áš-ma ku-sí-šu lá ta-aq-na-at ší-ik-na-tum a-ḫu-ra ru-ba-ú i-na ba-ri-šu-nu i-ta-ṭù-lu a-bi a-ta be-li a-ta ki-ma ṭup-pá-am kà-ru-um iš-me-ú-ni mu-ḫu-ur-šu té-er-tí kà-ri-im ù té-er-ta-kà li-li-kam-ma lá-tal-kam a-ma-kam-ma ta-ta-wa-am um-ma a-ta-ma e lá ta-ap-ri-id a-na-ku a-na a-lá-ki-a ù a-dí u₄-mì-im a-nim na-ak-ṣú-dí-a a-wa-tám a-ni-tám aḫ-ša-aḫ-ma a-bi a-ta a-lá-nu-kà ma-nam i-šu u₄-me-e ma-du-tim a-ta-ša-áb a-na kà-ri-im i-ḫi-id-ma lá-ma ku-ṣí-im lá-tal-kam-ma lá áp-ri-<gap> <big_gap> <gap>-šu-ni <gap> ni i-na áp-ri-<gap> <gap> <big_gap> ḫa-lá-qám <big_gap> e iḫ-li-qú tí <gap> um-ma 10-tum-ma at-lá-ak-ma iḫ-da ru-ba-um <big_gap> a-dí <big_gap>